Беҙҙең илебеҙҙә дин азатлығы иғлан ителеүгә 25 йыл ваҡыт үтеп, Башҡортостанда бихисап мәсеттәр, мәхәлләләр барлыҡҡа килеүгә ҡарамаҫтан, башҡорт телендә дини китаптар сығарыу мәсьәләһе әле булһа ла тейешенсә кимәлгә ҡуйылмаған. Бөгөнгө көндә был тәңгәлдә берҙән-бер “Дәғүәт” нәшриәте генә әүҙем эшләй. Әммә ул да мөмкинлеге сикле булыу сәбәпле башҡорт дини китаптар сығарыуҙа тулы киңлегенә эшләй алмай.